**Yehuda Leib Groner** (hebraisk: יהודה לייב גרונר‎?; født 25. april 1931 i Brooklyn i New York i USA, død 7. april 2020 i New York) var en amerikansk hasidisk ortodoks rabbiner, forfatter, lærer og mystiker.

Han er kjent for sitt virke som sekretær for rabbi Menachem Mendel Schneerson, den syvende *Lubavitcher Rebbe*, i 44 år.

Liv og virke
------------

### Bakgrunn

Leib Groners foreldre var rabbi Mordechai Avrohom Yeshaya Groner og hans hustru Menucha Rochel Groner. Hans bror, rabbi Yitzchok Dovid Groner, ble den hasidiske eldsterabbi i Melbourne i Australia og leder av Yeshivah Centre der. Groner nedstammet direkte fra *«Alter Rebbe» Shneur Zalman of Liadi, den grunnleggende rebbe av Chabad-Lubavitch.*

### Virke

Leib Groner var sekretær for rabbi Menachem Mendel Schneerson, den syvende *Lubavitcher Rebbe*, fro 1949 og i 44 år. Han gjorde meget av bakgrunnsarbeidet for denne lederskikkelsen, med fotnoter og sammenstilling av religiøse tekster for å formfullende hans publikasjoner. Groners rolle we blitt sammenlignet med den amerikanske presidentens stabssjef, *chief of staff*. I 1984 kalte rebben ham som «min general». Rebben utnevnte Groner til å lede det karitative tiltaket Kupas Rabbeinu. Groner mstod i denne rollen til Rebbens død den 12. juni 1994.

Etter Rebbens død begynte Groner å fremstå som taler og det handlet da ikke minst om hans mange inntrykk av Schneerson.

Groner forfattet sammen med rabbi Volf Greenglass fra Montreal verket *Sefer HaMinhagim*, som autoritativt beskriver Chabad-Lubavitch'ske skikker og bruk. Han var også en redaktør for *Otzar HaChasidim*, redaksjonsgruppen som vurderte og klargjorde verker om *Chabad Hasidut* - hasidisk jødedom. Han underviste ved Beth Rivkah i Crown Heights, en pikeskole tilknyttet Lubavitch-fellesskapet.

Rabbi Groner engasjerte seg i en rekke høyrenasjonalistiske jødiske kampanjer. I 2005 var han i en delegasjon sammen med Menachem Brod og som hadde en «heated debate» (hissig diskusjon) med den israelske statsminiter Ariel Sharon for å få ham til å ikke avgi noen landområder, noe de mente Israel snart nok ville angre bittert på.

### Død

Rebbe Groner døde 7. april 2020 i en alder av 88 år, etter å ha blitt smittet av COVID-19 flere uker tidligere. Begravelsen fant sted på utypisk tilbakeholdende måte på grunn av koronapandemien som lammet det meste i storbyen, blant annet med uvant sosial distansering. Rabbinical Alliance of America uttalte at Groner var *«one of the most prominent figures in Lubavitch of the last generation»*.

Referanser
----------

1. ↑   verkets språk engelsk, montefiorecemetery.org, besøkt 10. mai 2020[Hentet fra Wikidata]
2. ↑   verkets språk engelsk, anash.org, besøkt 12. april 2020[Hentet fra Wikidata]
3. ↑   verkets språk hebraisk, col.org.il, besøkt 10. mai 2020[Hentet fra Wikidata]
4. 1 2 3 4 5  Kaplan, Musia. "Rabbi Leibel Groner, z'l". *Hamodia*, 6. mai 2020, s. 32.
5. ↑  Zaklikowski, Dovid (8. april 2020). «Rabbi Leibel Groner, Member of Secretariat to the Lubavitcher Rebbe». Lubavitch.com. Besøkt 8. april 2020.
6. 1 2 3  «Rabbi Yehuda Leib Groner, 88, OBM». *COLlive* **(engelsk)**. 8. april 2020. Besøkt 13. april 2020.
7. ↑  «Australia's Chabad rabbi dies». Jewish Telegraphic Agency. 7. juli 2008. Besøkt 13. april 2020.
8. ↑  «Rabbi Yehudah Leib Groner, 88, Aided the Rebbe for More Than Four Decades». Chabad.org. 8. april 2020. Besøkt 13. april 2020.
9. ↑  Gonzalez, David (12. mars 1994). «'A Family in Stress' Over Its Stricken Rebbe; The Unspoken Question Among Lubavitchers: Who Is Going to Succeed Their Leader?». *The New York Times*. Besøkt 13. april 2020.
10. ↑  «PM and Chabad Rabbis in a "Very Charged Meeting"». *Israel National News*. 29. juni 2005. Besøkt 13. april 2020.
11. ↑  «Veteran Confidante of Lubavitcher Rebbe Dies of Coronavirus». Algemeiner Journal. 8. april 2020. Besøkt 8. april 2020.
12. ↑  Stack, Liam (21. april 2020). «'Plague on a Biblical Scale': Hasidic Families Hit Hard by Virus». *The New York Times*. Besøkt 13. mai 2020.
13. ↑  «Rabbinical Alliance of America Joins Klal Yisroel in Mourning the Passing of HaGaon HaRav Leibel Groner, ZT'L Faithful Secretary to the Lubavitcher Rebbe». Rabbinical Alliance of America. Besøkt 13. april 2020.

|  |  |
| --- | --- |
| Oppslagsverk/autoritetsdata | VIAF **·** ISNI
 |